वित्त मंत्री पी चिदंबरम ने लंबी अवधि के शेयर कारोबार से प्राप्त होने वाली आय को पूंजीगत लाभ कर के दायरे में लाने से साफ़ इनकार किया है.
 उन्होंने मॉरिशस के साथ दोहरे कर से बचने संबंधी समझौते की समीक्षा से भी इनकार किया.
 उल्लेखनीय है कि सरकार को बाहर से समर्थन दे रहे मार्क्सवादी कम्युनिस्ट पार्टी ने शेयर बाज़ारों में एफआईआई निवेश को कर दायरे में लाने और मॉरिशस के साथ कर समझौते के ख़त्म करने की मांग की थी.
 माकपा ने कहा था कि एफआईआई मॉरिशस के रास्ते भारत में निवेश कर से छूट पा रहे हैं जिस पर लगाम लगाने की ज़रूरत है.
 चिदंबरम ने कहा कि एफआईआई पर किसी तरह का कर नहीं लगाया जाएगा और इस तरह का भय गलत रिपोर्टिंग के कारण पैदा हुआ है.
 वित्त मंत्री ने कहा कि अर्थव्यवस्था की बुनियाद मज़बूत है और इस बारे में किसी को कोई चिंता नहीं होनी चाहिए.
 उल्लेखनीय है कि पिछले पाँच कारोबारी दिनों में देश के दोनों मुख्य शेयर बाज़ारों बोम्बे स्टाक एक्सचेंज और नेशनल स्टाक एक्सचेंज में विदेशी संस्थागत निवेशकों की बिकवाली के कारण भारी गिरावट दर्ज़ की गई.
 सोमवार के बीएसई का तीस शेयरों वाल संवेदी सूचकांक सेंसेक्स 463 अंक नीचे आया था और बाज़ार विश्लेषकों ने इसे दूसरे ब्लैक मंडे का नाम दिया लेकिन इसके बाद तो गिरावट का दौर और तेज़ हो गया था.
 गुऱुवार को सेंसेक्स ने 826 अंकों की डुबकी लगाते हुए नीचे गिरने का इतिहास रच दिया. शुक्रवार को भी सेंसेक्स में 450 अंकों से ज्यादा की गिरावट आई.
 
वित्त मंत्री पी चिदंबरम ने लंबी अवधि के शेयर कारोबार से प्राप्त होने वाली आय को पूंजीगत लाभ कर के दायरे में लाने से साफ़ इनकार किया है. उन्होंने मॉरिशस के साथ दोहरे कर से बचने संबंधी समझौते की समीक्षा से भी इनकार किया. उल्लेखनीय है कि सरकार को बाहर से समर्थन दे रहे मार्क्सवादी कम्युनिस्ट पार्टी ने शेयर बाज़ारों में एफआईआई निवेश को कर दायरे में लाने और मॉरिशस के साथ कर समझौते के ख़त्म करने की मांग की थी. माकपा ने कहा था कि एफआईआई मॉरिशस के रास्ते भारत में निवेश कर से छूट पा रहे हैं जिस पर लगाम लगाने की ज़रूरत है. चिदंबरम ने कहा कि एफआईआई पर किसी तरह का कर नहीं लगाया जाएगा और इस तरह का भय गलत रिपोर्टिंग के कारण पैदा हुआ है. वित्त मंत्री ने कहा कि अर्थव्यवस्था की बुनियाद मज़बूत है और इस बारे में किसी को कोई चिंता नहीं होनी चाहिए. उल्लेखनीय है कि पिछले पाँच कारोबारी दिनों में देश के दोनों मुख्य शेयर बाज़ारों बोम्बे स्टाक एक्सचेंज और नेशनल स्टाक एक्सचेंज में विदेशी संस्थागत निवेशकों की बिकवाली के कारण भारी गिरावट दर्ज़ की गई. सोमवार के बीएसई का तीस शेयरों वाल संवेदी सूचकांक सेंसेक्स चार सौ तिरेसठ अंक नीचे आया था और बाज़ार विश्लेषकों ने इसे दूसरे ब्लैक मंडे का नाम दिया लेकिन इसके बाद तो गिरावट का दौर और तेज़ हो गया था. गुऱुवार को सेंसेक्स ने आठ सौ छब्बीस अंकों की डुबकी लगाते हुए नीचे गिरने का इतिहास रच दिया. शुक्रवार को भी सेंसेक्स में चार सौ पचास अंकों से ज्यादा की गिरावट आई.